CELEX: 62014CN0355
Language: lv
Date: 2014-07-21 00:00:00
Title: Lieta C-355/14: Lūgums sniegt prejudiciālu nolēmumu, ko 2014. gada 21. jūlijā iesniedza Аdministrativen sad – Pleven (Bulgārija) – Polihim-SS EOOD / Nachalnik na Mitnitsa – Svishtov

22.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 329/6
            
         Lūgums sniegt prejudiciālu nolēmumu, ko 2014. gada 21. jūlijā iesniedza Аdministrativen sad – Pleven (Bulgārija) – Polihim-SS EOOD/Nachalnik na Mitnitsa – Svishtov
   
   (Lieta C-355/14)
   2014/C 329/08
   Tiesvedības valoda – bulgāru
   
      Iesniedzējtiesa
   
   
      Аdministrativen sad – Pleven
   
   
      Pamatlietas puses
   
   
      Prasītājs: Polihim-SS EOOD
   
   
      Atbildētājs: Nachalnik na Mitnitsa – Svishtov
   
   
      Prejudiciālie jautājumi
   
   
               1.
            
            
               Vai jēdziens “energoproduktu patēriņš”2008. gada 16. decembra Padomes Direktīvas 2008/118/EK (1) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (2), 1. panta 1. punkta a) apakšpunkta izpratnē gadījumos, kad ir runa par energoproduktiem, kuri ir nodoti patēriņā un izkrauti no sertificēta īpašnieka akcīzes preču noliktavas, un kuri tiek pārdoti pircējam, kuram nav ne atļaujas elektroenerģijas ražošanai, ne apliecinājums par atbrīvojumu no akcīzes nodokļa kā galapatērētājam, kurš šos energoproduktus tālāk pārdod trešajai personai, kurai ir atļauja elektroenerģijas ražošanai, atbildīgo iestāžu atļauja saņemt no akcīzes nodokļa atbrīvotos energoproduktus un apliecinājums par atbrīvošanu no akcīzes nodokļa kā galapatērētajam un kurai, nenododot faktisko varu pircējam, energoprodukti tiek nepastarpināti piegādāti no sertificētā noliktavas īpašnieka, ir interpretējams tādējādi, ka energoproduktus patērē to tiešais pircējs, kurš faktiski tos neizlieto, vai arī interpretējams tādējādi, ka energoproduktus patērē trešā persona, kura faktiski tos izlieto tās realizētā procesā?
            
         
               2.
            
            
               Vai jēdziens “izmantots elektroenerģijas ražošanai”2003. gada 27. oktobra Padomes Direktīvas 2003/96/EK (3), kas pārkārto Kopienas noteikumus par nodokļu uzlikšanu energoproduktiem un elektroenerģijai, 14. panta 1. punkta a) apakšpunkta izpratnē gadījumos, kad ir runa par energoproduktiem, kuri ir nodoti patēriņā un izkrauti no sertificēta īpašnieka akcīzes preču noliktavas un kuri tiek pārdoti pircējam, kuram nav ne atļaujas elektroenerģijas ražošanai, ne apliecinājums par atbrīvojumu no akcīzes nodokļa kā galapatērētājam, un kurš šos energoproduktus tālāk pārdod trešajai personai, kurai ir atļauja elektroenerģijas ražošanai, atbildīgo iestāžu atļauja saņemt no akcīzes nodokļa atbrīvotos energoproduktus un apliecinājums par atbrīvošanu no akcīzes nodokļa kā galapatērētajai un kurai, nenododot faktisko varu pircējam, energoprodukti tiek nepastarpināti piegādāti no sertificētā noliktavas īpašnieka, ir interpretējams tādējādi, ka energoproduktus patērē tiešais pircējs, kurš faktiski tos neizmanto no akcīzes nodokļa atbrīvotam mērķim, vai arī interpretējams tādējādi, ka energoproduktus izmanto trešā persona, kura faktiski tos izlieto tās realizētā procesā, lai sasniegtu no akcīzes nodokļa atbrīvotu mērķi, proti, kurināšanu, piemēram, elektroenerģijas ražošanai?
            
         
               3.
            
            
               Vai energoprodukti apliekami ar akcīzes nodokli, ņemot vērā Kopienas tiesību pamatnoteikumus par akcīzes nodokli un it īpaši Direktīvas 2008/118 1. panta 1. punkta a) apakšpunktu un Direktīvas 2003/96 14. panta 1. punkta a) apakšpunktu, un, ja tie ir apliekami, tad atbilstoši kurai nodokļa likmei – tai, kas tiek lietota degvielai vai arī kurināšanā izmantotiem energoproduktiem, ja ir konstatēts, ka attiecīgie energoprodukti piegādāti galapatērētājam, kuram ir attiecīgās atļaujas saskaņā ar valsts tiesībām elektroenerģijas ražošanai un apliecinājums par atbrīvošanu no nodokļa galapatērētājam un kurš produktu nepastarpināti ir saņēmis no noliktavas īpašnieka, bet nav pirmais produkta pircējs?
            
         
               4.
            
            
               Vai, ņemot vērā Kopienas tiesību pamatnoteikumus par akcīzes nodokli un it īpaši Direktīvas 2008/118 1. panta 1. punkta a) apakšpunktu un Direktīvas 2003/96 14. panta 1. punkta a) apakšpunktu, energoprodukti apliekami ar akcīzes nodokli saskaņā ar likmi degvielai, ja konstatēts, ka attiecīgie energoprodukti tiek izmantoti jeb patērēti no akcīzes nodokļa atbrīvotam mērķim, proti, elektroenerģijas ražošanai, ko veic persona, kurai ir attiecīgās atļaujas saskaņā ar valsts tiesībām un kura produktus nepastarpināti ir saņēmusi no sertificēta noliktavas īpašnieka, bet šī persona nav produktu pirmais pircējs?
            
         
      (1)  OV L 9, 12. lpp.
   
   
      (2)  Padomes 1992. gada 25. februāra Direktīva 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību, OV L 76, 1. lpp.
   
   
      (3)  OV L 283, 51. lpp.